Pixar bag to nye tv-serier på Disney+

Disney+ har netop annonceret premieredatoer for to nye serier fra Pixar Animation Studios. Serierne, som begge har fået stor opmærksomhed, byder på “nye, spændende fortællinger i velkendte og elskede Pixar-universer”.

Efter den store succes med Inderst Inde 2, der allerede kan streames på Disney+, vender fans snart tilbage til Rileys sind i den nye serie Dream Productions. Serien udforsker, hvordan Rileys drømme bliver skabt, i et blik bag kulisserne i hendes drømmefabrik. Serien får premiere den 11. december 2024 og består af fire episoder.

En anden serie, der vækker stor forventning, er Win or Loose, som følger flere forskellige karakterer i ugen op til deres store softball-mesterskabskamp. Serien, der består af otte episoder, får premiere den 19. februar 2025 og vil herefter løbende blive tilgængelig på Disney+.

Still fra serien Win Or Loose.

Pete Docter, kreativ chef hos Pixar, udtaler:

– Disse to serier viser virkelig Pixar fra sin bedste side. Med Dream Productions graver vi dybere ned i en af de sjoveste dele af Inderst Inde-universet, mens Win or Loose bringer et helt nyt niveau af kreativ historiefortælling til animation.

Pixar stod i 90’erne og 00’erne for nogle af de mest nyskabende animationsfilm med titler som Toy Story og De Utrolige. Den årlige film fra studiet var nærmest et tilløbsstykke i biografen. Siden er der blevet længere mellem de visuelle snaps og stjernen er falmet en kende.

Med den seneste film, Inderst Inde 2, har Pixar dog fået et vaskeægte hit. Det er den mest indbringende animationsfilm nogensinde og samtidig den animationsfilm, der hurtigst indtjente 1 milliard dollars på verdensplan,

Pixar bag to nye tv-serier på Disney+